laion/Wikipedia-Exotic huggingface dataset:
ფილოგენეტიკა

ფილოგენეტიკა (ბერძ. φυλή, φῦλον – phylé, phylon = ტომი, კლანი, რასა + γενετικός – genetikós = წარმომავლობა, წყარო, დაბადება) — ბიოლოგიის დარგი, რომელიც შეისწავლის ინდივიდებსა თუ ორგანიზმთა ჯგუფებს (მაგ., სახეობაბსა თუ პოპულაციებს) შორის არსებულ ევოლუციურ ისტორიასა და ურთიერთკავშირებს. ეს ურთიერთკავშირები დგინდება ფილოგენეზური დასკვნის მეთოდებით, რომლებიც აფასებენ არსებულ მემკვიდრულ ნიშან-თვისებებს, მაგალითად, დნმ-ის მიმდევრობებს ან მორფოლოგიას, ამ ნიშან-თვისებების ევოლუციის მოდელის პირობებში. ამ ანალიზის შედეგია ფილოგენი (რომელსაც აგრეთვე ფილოგენეზურ ხეს უწოდებენ) — ორგანიზმთა ჯგუფის ისტორიისა და ევოლუციური ურთიერთკავშირების დიაგრამული ჰიპოთეზა. ფილოგენეზური ხის წვეროები შეიძლება იყოს ცოცხალი ორგანიზმები ან ნამარხები და გამოხატავდეს ევოლუციური ჩამომავლობის დასაწყისს ან აწმყოს. ფილოგენეზური ანალიზი საკვანძოა ბიომრავალფეროვნების, ევოლუციის, ეკოლოგიისა და გენომების გასაგებად. ↑ Liddell, Henry George; Scott, Robert; Jones, Henry Stuart (1968) A Greek-English lexicon, 9, Oxford: Clarendon Press, გვ. 1961.  ↑ phylogeny. Biology online. ციტირების თარიღი: 2013-02-15.
მახათის ივერიის ღვთისმშობლის ხატის ტაძარი

მახათის ივერიის ღვთისმშობლის ხატის სახელობის ტაძარი — ქართული მართლმადიდებლური საკათედრო ტაძარი თბილისის აღმოსავლეთ ნაწილში, ვაზისუბანთან, მახათის მთის ფერდობზე. აგებულია 2002-2019 წლებში არქიტექტორ ომარ ნაფეტვარიძის პროექტით. ტაძარი ნაწილია სამონასტრო კომპლექსისა, რომელიც 2002 წელს დაარსდა. შენება მონასტრის პირველი ეკლესიისა, რომელიც იოანე, ექვთიმე და გიორგი მთაწმინდელების სახელობისაა, 2006 წელს დასრულდა. კათედრალის აგებისათვის 2010-ში შეიქმნა ფონდი „ივერიისა“, რომლის შემოსავლის წყაროც მოქალაქეთა შემოწირულობებია. მისი მშენებლობა 2012 წლის 17 აპრილს დაიწყო საძირკვლის ჩაყრის ცერემონიით, რომელსაც პატრიარქი ილია II, პრეზიდენტი მიხეილ სააკაშვილი, პარლამენტარები და საზოგადო მოღვაწე პაატა ბურჭულაძე ესწრებოდნენ. ტაძრის კონსტრუქცია 2015 წელს დამთავრდა, პერანგით შემოსვა კი — 2017-ში. 2016-ში 5 მილიონად დაიგო სამება-მახათის დამაკავშირებელი გზა. ტაძარი გადახურულია სპილენძის სახურავით. საკურთხეველში იატაკი იტალიური და სალიეთის მარმალილოთია მოპირკეთებული. გუმბათის წვერზე აღმართულია 5,1 მეტრის სიმაღლის ჯვარი. ↑ 1.0 1.1 http://iveriisa.ge/uploads/files/ანგარიში-2017.pdf ↑ http://iveriisa.ge/uploads/files/brochure.pdf ↑ 170 152 ლარი ბიუჯეტიდან მახათის მთაზე ეკლესიის გარშემოსავლელის მოსაწყობად. ნეტგაზეთი. ციტირების თარიღი: 9 აგვისტო 2018. ↑ სამებისა და მახათას მთაზე მშენებარე ტაძრების დამაკავშირებელი გზა. სახელმწიფო სამშენებლო კომპანია. დაარქივებულია ორიგინალიდან — 16 აგვისტო 2016. ციტირების თარიღი: 9 აგვისტო 2018. მახათას მთაზე მშენებარე ივერიის ღვთისმშობლის ხატის სახელობის ტაძარი
В̌

В̌, в̌ — გაფართოებული კირილური დამწერლობის ასო, წარმოადგენს კირილური ასო „В“-სა და დიაკრიტიკული ნიშანის ერთობლიობას. გამოიყენება ვახანურ ენაში. აღნიშნული გრაფემა წარმოადგენს, გრაფემა „В“-სა და დიაკრიტიკული ნიშნების ერთობლიობას, რომელიც უნიკოდის სიმბოლოებით შემდეგნაირად ჩაიწერება: ↑ Х̌икв̌ор нақлищ завәр / С. Шайдоев, Душанбе, 2012. — გვ. 48, 500 ეგზ., ISBN 978-99947-897-3-6 Invalid ISBN.
დაკარგული სამყარო

„დაკარგული სამყარო“ (ინგლ. The Lost World) — ამერიკელი მწერლის, მაიკლ კრაიტონის ტექნო-თრილერის ჟანრის რომანი, გამოცემული Knopf-ის მიერ 1995 წელს. ეს არის იურული პარკის პირდაპირი გაგრძელება. ორივე რომანი ერთ წიგნად ხელახლად გამოიცა 1997 წელს სახელწოდებით „მაიკლ კრაიტონის იურული სამყარო“, რომელსაც არ აქვს კავშირი 2015 წლის ამავე სახელწოდების ფილმთან. 1997 წელს რეჟისორმა სტივენ სპილბერგმა გადაიღო რომანზე დაფუძნებული ფილმი „დაკარგული სამყარო: იურული პარკი“, რომელსაც დიდი ფინანსური წარმატება ჰხვდა წილად. წიგნი 8 კვირის განმავლობაში, 1995 წლის 8 ოქტომბრიდან 26 ნოემბრამდე იკავდებდა პირველ ადგილს „New York Times-ის ბესტსელერების სიაში, ხოლო ამ სიაში წამყვან პოზიციებზე რჩებოდა 1996 წლის მარტამდე. ოფიციალური საიტი ისლა-ნუბლარის რუკა დაარქივებული 2017-09-20 საიტზე Wayback Machine. ↑ Copyright information for The Lost World. United States Copyright Office. ციტირების თარიღი: 15 ივნისი, 2016. ↑ Crichton, Michael (1997). Michael Crichton's Jurassic World. Alfred A. Knopf.  ↑ Michael Crichton's Jurassic world (information). Library of Congress. ციტირების თარიღი: 2015-01-28. ↑ Michael Crichton's Jurassic World: Jurassic Park, The Lost World. Barnes & Noble. ციტირების თარიღი: 2015-01-28. ↑ In His Own Words. MichaelCrichton.com. ციტირების თარიღი: 10 მაისი, 2016. ↑ The New York Times Best Seller List (November 26, 1995). Hawes Publications (November 26, 1995). ციტირების თარიღი: 10 მაისი, 2016 ↑ The New York Times Best Seller List (3 მარტი, 1996). Hawes Publications (3 მარტი, 1996). ციტირების თარიღი: 10 მაისი, 2016 ↑ The New York Times Best Seller List (10 მარტი, 1996). Hawes Publications (10 მარტი, 1996). ციტირების თარიღი: 10 მაისი, 2016 ↑ The New York Times Best Seller List (24 მარტი, 1996). Hawes Publications (24 მარტი, 1996). ციტირების თარიღი: 10 მაისი, 2016
Ә̄

Ә̄, ә̄ — გაფართოებული კირილური დამწერლობის ასო, წარმოადგენს კირილური ასო „Ә“-სა და დიაკრიტიკული ნიშანის მაკრონის ერთობლიობას. გამოიყენება კირილური დამწერლობის ზოგიერთ ენაში. აღნიშნული გრაფემა წარმოადგენს, ორი გრაფემის, „Ә“-სა და „ტილდა“-ს კოდების ერთობლიობას, რომელიც მაკრონის სიმბოლოებით შემდეგნაირად ჩაიწერება:
ოლომოუცის ტრამვაი

ტრამვაის სისტემა ჩეხეთის ქალაქ ოლომოუცში, 2018 წლის მდგომარეობით სისტემა შედგება 15 კმ ტრამვაის ხაზისგან (1435მმ სიგანის ლიანდაგი), 7 მარშრუტისგან და 68 ვაგონისგან. ოლომოუცში ტრამვაის სისტემის მშენებლობა განაპირობა რკინიგზის გაყვანამ და რკინიგზის სადგურმა, რომელიც ქალაქის ცენტრიდან საკმაოდ შორს მდებარეობდა. 1845 წლიდან მგზავრები ქალაქის ცენტრიდან რკ. სადგურამდე ომნიბუსებს გადაყავდა, მაგრამ საჭირო იყო უფრო ეფექტური საზოგადოებრივი ტრანსპორტი. ხანგრძლივი კვლევების შემდეგ მე-19 საუკუნის ბოლოს გადაწყდა, რომ ოლომოუცში აშენდებოდა ორთქლის წევაზე მომუშავე ტრამვაის სისტემა, რომლის ლიანდაგის სიგანე 1435 მმ უნდა ყოფილიყო. ტრამვაის მშენებლობა 1897 წელს დაიწყო და ქალაქის ძველი გალავნის ნგრევის პარალელურად მიმდინარეობდა, რომლის ადგილზეც ახალი ფართე ქუჩები გაჩნდა. ტრაიმვაის სისტემა 1899 წლის 1 აპრილს გაიხსნა (ელექტრულ წევაზე). იგი თავდაპირველად ორ ცალლიანდაგიან ხაზს მოიცავდა, რომლებსაც ზოგიერთ გაჩერებაზე ასაქცევები ჰქონდა და ბოლოვდებოდა ჩიხური მოსაბრუნებლებით, გარდა რკ. სადგურის გაჩერებისა, სადაც წრიული მოსაბრუნებელი მარყუჟი იყო. სისტემის მფლობელი არა ქალაქი, არამედ კერძო კომპანია Siemens & Halske იყო. 1904 წელს ქალაქმა კერძო კომპანიას ხელშეკრულება შეუწყვიტა და ტრამვაის სისტემის ექსპლუატაცია თავად გადმოიბარა. დაიწყო მოძრავი შემადგენლობის განახლება, თუმცა როგორც გამოცდილებამ აჩვენა ახალი ვაგონები უფრო მძიმე იყო და ხიდები მათ ვერ გაუძლებდა, ამიტომ საჭირო გახდა ხიდების მზიდი კონსტრუქციის გამაგრება. იმ დროისთვის ხაზებზე მოძრაობდა მოტორიანი და მისაბმელი ვაგონები, ლირისებრი დენმიმღებებით (ბუგელებით). ისევე როგორც მთელ ჩეხეთში, ამ შემთხვევაშიც გარდამტეხი პერიოდი იყო პირველი მსოფლიო ომი. 1914 წელს გაჩერდა ყველა სამშენებლო სამუშაო ქსელის გაფართოებაზე, შეჩერდა ახალი ხაზების მშენებლობა. ამ პერიოდში მოხერხდა მხოლოდ 1 ახალი ხაზის გახსნა, ახალი სასაფლაოს (Nový hřbitov) მიმართულებით (1914). ასევე მნიშვნელოვან სიახლეს წარმოადგენდა ახალი ხაზის გახსნა ნერჟედინში (Neředin) სამხედრო აეროდრომის მიმართულებით. მთელი სისტემის მთავარი ხაზი ჟიჟეკის მოედნიდან რკ. სადგურამდე ორლიანდაგიანი გახდა 1940 წელს. ოლომოუცში მოძრაობს შემდეგი ტიპის გამგზავრო ვაგონები: POLÁČEK, Michal. Olomoucí po letech příprav jezdí tramvaje na nové trase [online]. Idnes.cz, 2013-11-29 [cit. 2013-11-29]. POTĚŠIL, Tomáš. Na Nové Sady už jezdí tramvaje. Městská doprava. 2013, čís. 5, s. 20–25. DOLEŽALOVÁ, Jana. Slavnostní zahájení stavby tramvajové trati [online]. Olomouc.eu, 2012-6-14 [cit. 2012-06-15]. HINČICA, Libor; MINÁŘ, Luděk; BLAŤÁK, Martin. Provizorní odstavná tramvajová „plocha“ Nová Ulice v Olomouci. Československý dopravák. 2013, čís. 4, s. 47–49.
ალბანეთის საფეხბურთო სუპერლიგა

ალბანეთის საფეხბურთო სუპერლიგა (ალბ. Kategoria Superiore) — ალბანეთის უმაღლესი საფეხბურთო დივიზიონი. ტარდება ალბანეთის ფეხბურთის ასოციაციის ორგანიზებით. ტურნირი ყველაზე მეტჯერ მოგებული აქვს „ტირანას“ (24-ჯერ). ალბანეთის საფეხბურთო სუპერლიგის პირველი გათამაშება ჩატარდა 1930 წელს, თუმცა 2012 წელს ისტორიკოსებმა აღმოაჩინეს არქივები, რომელთა შესწავლითაც დაადგინეს, რომ პირველი ფართომასშტაბიანი საფეხბურთო ჩემპიონატი ალბანეთში ჩატარდა ჯერ კიდევ 1911 წელს, როდესაც ალბანეთი ოსმანეთის იმპერიის შემადგენლობაში იმყოფებოდა. ტურნირი ჩატარდა ფიერიში და მასში არა პროფესიონალური გუნდები, არამედ სხვადასხვა ალბანური ქალაქების სამოყვარულო დონის მოთამაშეებისგან შემდგარი დელეგაციები მონაწილეობდნენ. ამ მოთამაშეებს შორის იყო 68 წლის ზუბერ ჰალული, რომელიც შემდგომში ტირანას მერი გახდა. მიუხედავად ამისა, იმის გამო, რომ მაშინ ალბანეთის ფეხბურთის ასოციაცია არ არსებობდა და ჩემპიონატი მისი ორგანიზებით არ ჩატარებულა, იგი ამ ტურნირს არ აღიარებს. ალბანეთის საფეხბურთო ჩემპიონატების სისტემა დაარსდა 1930 წელს და იმართება ალბანეთის ფეხბურთის ფედერაციის მიერ. ალბანეთის სუპერლიგა არის ქვეყნის უმაღლესი საფეხბურთო დივიზიონი. ტურნირში მონაწილეობს 10 გუნდი. თითო გუნდი სეზონის განმავლობაში 36 მატჩს თამაშობს. Notes: From 1958 to 1991, KF Tirana and KS Elbasani were named respectively 17 Nëntori Tirana and Labinoti Elbasani. ↑ http://rsssf.com/tablesa/albachamp.html ↑ 2.0 2.1 Albanian Superliga: Archive. Soccerway. Perform. ციტირების თარიღი: 21 December 2015. ↑ Albanian 1st league. ↑ (იტალიური)Albania – I capocannonieri del campionato. Calcio Mondiale Web. [მკვდარი ბმული]
თისელის ღვთისმშობლის ეკლესია (დარბაზული)

თისელის ღვთისმშობლის ეკლესია — სოფელ თისელში მდებარე დარბაზული ეკლესია. ეკლესია სტილისტური ნიშნებით XIV-XV საუკუნეთა მიჯნით თარიღდება და უახლოვდება თისელის ღვთისმშობლის გუმბათოვანი ეკლესიის პერიოდს. ეკლესია ნაგებია თლილი ქვით, მას შესასვლელი დასავლეთიდან აქვს, ხოლო თითო სარკმელი ყველა კედელში აქვს დატანებული. სამხრეთის სარკმელი დატანებულია კედლის დასავლეთ ნაწილში და არა შუაში, ფაქტია, რომ სარკმელი სამხრეთის მინშენის შემდეგ დააყენეს და მისი მდებარეობა გაითვალისწინეს. ჩრდილოეთის კედელი კლდის ნაპირზეა აღმართული. სამხრეთით კი ეკლესიას აფსიდიანი ეგვტერი აკრავს. ეკლესია კედლიან-კამარიანად არის შემონახული. კამარა საკმაოდ უსწორმასწოროდაა ნაშენი, გამოყოფილია ერთი საბჯენი თაღით, ჩრდილოეთისა და სამხრეთის კედელზე თითო პილასტრია. ბრტყელ აფსიდში ორი ღრმა ნიშია დატანებული, ასევე გვხვდება ქვის ტრაპეზის ნაწილიც. კედლის კარნიზი დამახასიათებელია ამ ეპოქის არქიტექტურისათვის, იგი შედგება მარტივი ლილვისა და წრეთარგისაგან. ასევე ძალიან დამახასიათებელია სარკმლების მორთულობაც: საპირე ქვა სწორკუთხაა, გარედან ორმაგი გლუვი ლილვით არის მოჩარჩოებული, შიგნიდან კი ცალი ლილვით. ასევე საინტერესოა დასავლეთის კარიბჭე. მისი სიგანე და სიმაღლე ერთნაირია. აქვს ოთხი საბჯენი თაღი, რომლებიც ძალიან დაბლა იწყება. წინათ ამოშენებული ყოფილა, ახლა კი ოთხივე მხრიდან გახსნილია. კარიბჭეს გარედანაც და შიგნიდანაც თლილი ქვის პერანგი ჰქონია, ახლა მათი კვალი რამვენიმე ქვითაა წარმოდგენილი. კარიბჭეს ვარსკვლავისებური კამარა აქვს. იგი ძალიან ბრტყელია, შუაში ბურთულა აქვს და ამ ბუურთულიდან გამოდის 8 მსხვილი ლილვი. ლილვებს შორის მდებარე სამკუთხედები უბრალო თლილი ქვითაა შევსებული. სამხრეთის ეგვტერი, როგორც ეს მისი გარღვეული იატაკიდან ჩანს, საძვალე ყოფილა. ბერიძე ვ., „სამცხის ხუროთმოძღვრება“, თბ., 1955
У̃

У̃, у̃ — გაფართოებული კირილური დამწერლობის ასო, წარმოადგენს კირილური ასო „У“-სა და დიაკრიტიკული ნიშანის ტილდას ერთობლიობას. გამოიყენება კირილური დამწერლობის ზოგიერთ ენაში. აღნიშნული გრაფემა წარმოადგენს, ორი გრაფემის, „У“-სა და „ტილდა“-ს კოდების ერთობლიობას, რომელიც უნიკოდის სიმბოლოებით შემდეგნაირად ჩაიწერება:
Ү́

Ү́, ү́ — კირილური დამწერლობის ასო „Ү“ დიაკრიტიკული ნიშანი — აკუტით. გამოიყენება კირილური დამწერლობის ზოგიერთ ენაში. აღნიშნული გრაფემა წარმოადგენს, ორი გრაფემის, „Ү“-სა და „აკუტი“-ს კოდების ერთობლიობას, რომელიც უნიკოდის სიმბოლოებით შემდეგნაირად ჩაიწერება:
Orange Music Electronic Company

Orange Music Electronic Company — ხმის გამაძლიერებლების ინგლისური მწარმოებელი, რომელიც დაარსდა 1968 წელს. გამორჩეულია განსხვავებული ხმით და მკაფიო ნარინჯისფერი დიზაინით მის პროდუქციაზე. Orange აგრეთვე აწარმოებს ხმის გამაძლიერებლებს ბას-გიტარისთვის, კაბინეტებს და სხვა. ოფიციალური საიტი
ოსანი

ოსანი (კორ. 오산시?, 烏山市?) — ქალაქი კიონგიდოს პროვინციაში, სამხრეთი კორეა. ოსანი ქვეყნის საიუველირო ინდუსტრიის ერთ-ერთი ცენტრია. 1970-იანი წლებიდან ეს ინდუსტრია ოსანში სწრაფად განვითარდა. აქ არის რამდენიმე სამხრეთ კორეის წამყვანი საიუველირო კომპანია. ხე: გინკგო - ბედნიერების სიმბოლო. გინკგოს შემოდგომის ფოთლები მეგობრობასა და სტუმართმოყვარეობის აღმნიშვნელია. ხე კი სიკეთისა და ძლიერი ნების სიმბოლოა. ფრინველი: მტრედი - მშვიდობისა და საკუთარი სახლის სიყვარულის სიმბოლო. ყვავილი: ყვითელი მაჩიტა - ყვითელი სიხარულის სიბოლოა, ხოლო მაჩიტა აყვავებას აღნიშნავს. ოსანის ისტორია[მკვდარი ბმული] ↑ ოსანის ეკონომიკა.. ციტირების თარიღი: 2011-01-15.[მკვდარი ბმული]
ტონიე

ტონიე (კორ. 동예?, 東濊?) — ადრეული კორეის სახელმწიფო, რომელიც მდებარეობდა კორეის ნახევარკუნძულის ჩრდილო-აღმოსავლეთით. არსებობდა 150-დან 400 წლამდე. ჩრდილოეთით ესაზღვრებოდა კოგურიო და ოქჩო; სამხრეთით - ჩინჰანის კონფედერაცია, ხოლო დასავლეთით - ჩინეთის რაიონი ლოლანი. ითვლება, რომ ტონიე იმავე ხალხით იყო დასახლებული, რომლითაც კოგურიო. ორი ქვეყნის მცხოვრებთა ენა და ეთნიკური წარმომავლობაც ერთნაირი იყო. ეს ფაქტი მეტყველებს იმაზე, რომ ისინი პუიოდან და კოჩოსონიდან იყვნენ. ამ ეპოქის ჩანაწერების მიხედვით, მოსახლეობა 20 000 ოჯახს შეადგენდა. კორეის სამი სამეფო კორეის ისტორია სამი სამეფოს პერიოდი
ოქჩო

ოქჩო (კორ. 옥저) — პატარა ტომთა კავშირი კორეის ნახევარკუნძულის ჩრდილოეთით, რომელიც არსებობდა ძვ.წ II-დან ახ.წ. V საუკუნემდე. ოქჩოს კულტურაზე ბევრი არაფერია ცნობილი, ისევე როგორც ტონიეზე. კულტურა, ენა, არქიტექტურა, ტანსაცმელი და წეს-ჩვეულებები დიდად არ განსხვავდება კოგურიოსგან. ჩანაწერები სამ სამეფოზე
Р́

Р́, р́ — კირილური დამწერლობის ასო „Р“ დიაკრიტიკული ნიშანი — აკუტით. გამოიყენება კირილური დამწერლობის ზოგიერთ ენაში. აღნიშნული გრაფემა წარმოადგენს, ორი გრაფემის, „Р“-სა და „აკუტი“-ს კოდების ერთობლიობას, რომელიც უნიკოდის სიმბოლოებით შემდეგნაირად ჩაიწერება:
მარია პია სავოიელი

მარია პია სავოიელი (იტალ. Maria Pia di Savoia, პორტ. Maria Pia de Saboia; დ. 16 ოქტომბერი, 1847 — გ. 5 ივლისი, 1911) — სარდინიის (შემდგომში იტალიის მეფე) მეფე ვიტორიო ემანუელე II-ისა და მისი ცოლის, დედოფალ ადელაიდა ავსტრიელის ქალიშვილი. 1862 წლის 6 ოქტომბერს ლისაბონში ცოლად შერთეს პორტუგალიის მეფე ლუიშ I-ს. 1889 წლამდე ატარებდა პორტუგალიის დედოფლის წოდებას. იგი იყო პორტუგალიის მეფე კარლუშ I-ის დედა. მისმა ნათლიამ, რომის პაპმა პიუს IX-მ მას ოქროს ვარდის ორდენი გადასცა. იგი აგრეთვე იყო წმინდა იზაბელის ორდენის კავალერი. მარია პია დაიბადა 1847 წლის 16 ოქტომბერს, სარდინიის სამეფოს დედაქალაქ ტურინში. იგი იყო მეფე ვიტორიო ემანუელე II-ისა და მისი ცოლის, დედოფალ ადელაიდა ავსტრიელის ქალიშვილი. მისი და, მარია კლოტილდა მიათხოვეს საფრანგეთის პრინც ნაპოლეონ ბონაპარტეს, ხოლო მისი ძმები — უმბერტო I იტალიის, ხოლო ამადეო I ესპანეთის მეფე გახდა. 1862 წლის 6 ოქტომბერს მარია პია მიათხოვეს პორტუგალიის მეფე ლუიშ I-ს. როგორც დედოფალი, მარია პია ძალიან ექსტრავაგანტური და ქველმოქმედი იყო. მან იმდენი საქველმოქმედო საქმიანობა გააკეთა პორტუგალიელებისთვის, რომ მათ დედოფალს "ქველმოქმედი ანგელოზი" და "ღარიბთა დედა" დაარქვეს. 1865 წლიდან მოყოლებული თითქმის ყოველ კვირა სასახლეში მასკარადებს მართავდა. ხოლო როდესაც პარლამენტმა დედოფალს ხარჯების შემცირებისკენ მოუწოდა, მან განაცხადა: მისი დედოფლობის პერიოდში, ლისაბონის სასახლეში ყოველდღიურად საოცარი ბანკეტები და ძალიან პომპეზური მიღებები იმართებოდა, რაც სამეფო ხაზინას ძირს უთხრიდა. როგორც დედოფალი, მარია პია პოლიტიკაში არ ერეოდა, თუმცა 1870 წელს სალდანას ჰერცოგ ჟაო კარლუშთან დიდი განხეთქილება მოუვიდა, რა დროსაც მან ჟაოს უთხრა: 1889 წლის 19 ოქტომბერს მეფე ლუიშ I გარდაიცვალა, რის შემდეგაც ტახტზე მათი ვაჟი კარლუშ I ავიდა და მარია პია დედა-დედოფალი გახდა. იგი კვლავ ძალიან აქტიურ პირად დარჩა და ხშირად მართავდა ბანკეტებს. როდესაც მისი ვაჟი და რძალი, ანუ მეფე-დედოფალი ქვეყანაში არ იყვნენ, მარია პია რეგენტად მუშაობდა. 1908 წლის 1 თებერვალს აჯანყებულმა პორტუგალიელემბა მეფე კარლუში მოკლეს და მონარქია დაამხეს. მარია პია იძულებული გახდა სამშობლოში დაბრუნებულიყო. 1910 წელს მეფე მანუელ II რევოლუციით პორტუგალიის ტახტიდან ჩამოაგდეს, რის შემდეგაც პორტუგალია საბოლოოდ ჩამოყალიბდა რესპუბლიკად. მარია პია კვლავ იტალიაში რჩებოდა, სადაც 1911 წლის 5 ივლისს, 63 წლის ასაკში გარდაიცვალა. კარლუშ I (დ. 28 სექტემბერი, 1863 — გ. 1 თებერვალი, 1908), პორტუგალიის მეფე, ცოლად შეირთო ამალია ორლეანელი, მოკლეს აჯანყებულებმა, რასაც მონარქიის გაუქმება და პორტუგალიის რესპუბლიკად გამოცხადება მოჰყვა; აფონსუ (დ. 31 ივლისი, 1865 — გ. 21 თებერვალი, 1920), პორტუს ჰერცოგი, ცოლად შეირთო ნევადა სტუდ ჰაისი, მონარქიის დამხობის შემდეგ პორტუგალიური ინდოეთის გუბერნათურად და სამეფო პრიცად გამოცხადდა. http://www.unofficialroyalty.com/july-5-daily-featured-royal-date/
Р̌

Р̌, р̌ — კირილური დამწერლობის ასო „Р“ დიაკრიტიკული ნიშანი — აკუტით. გამოიყენება კირილური დამწერლობის ზოგიერთ ენაში. აღნიშნული გრაფემა წარმოადგენს, ორი გრაფემის, „Р“-სა და „აკუტი“-ს კოდების ერთობლიობას, რომელიც უნიკოდის სიმბოლოებით შემდეგნაირად ჩაიწერება:
Г̌

Г̌, г̌ — კირილური დამწერლობის ასო „Г“ დიაკრიტიკული ნიშანი — აკუტით. გამოიყენება კირილური დამწერლობის ზოგიერთ ენაში. აღნიშნული გრაფემა წარმოადგენს, ორი გრაფემის, „Г“-სა და „აკუტი“-ს კოდების ერთობლიობას, რომელიც უნიკოდის სიმბოლოებით შემდეგნაირად ჩაიწერება:
Ғ̌

Ғ̌, ғ̌ — კირილური დამწერლობის ასო „Ғ“ დიაკრიტიკული ნიშანი — აკუტით. გამოიყენება კირილური დამწერლობის ზოგიერთ ენაში. აღნიშნული გრაფემა წარმოადგენს, ორი გრაფემის, „Ғ“-სა და „აკუტი“-ს კოდების ერთობლიობას, რომელიც უნიკოდის სიმბოლოებით შემდეგნაირად ჩაიწერება:
Д̌

Д̌, д̌ — კირილური დამწერლობის ასო „Д“ დიაკრიტიკული ნიშანი — აკუტით. გამოიყენება კირილური დამწერლობის ზოგიერთ ენაში. აღნიშნული გრაფემა წარმოადგენს, ორი გრაფემის, „Д“-სა და „აკუტი“-ს კოდების ერთობლიობას, რომელიც უნიკოდის სიმბოლოებით შემდეგნაირად ჩაიწერება:
З̌

З̌, з̌ — კირილური დამწერლობის ასო „З“ დიაკრიტიკული ნიშანი — აკუტით. გამოიყენება კირილური დამწერლობის ზოგიერთ ენაში. აღნიშნული გრაფემა წარმოადგენს, ორი გრაფემის, „З“-სა და „აკუტი“-ს კოდების ერთობლიობას, რომელიც უნიკოდის სიმბოლოებით შემდეგნაირად ჩაიწერება:
Ꙋ

Ꙋ, ꙋ — ძველი კირილური ასო. Graphemica (Ꙋ) Graphemica (ꙋ)
ბოროტების სავანე: წყევლა

„ბოროტების სავანე: წყევლა“ (ინგლ. Resident Evil: Damnation, იაპონ. バイオハザード ダムネーション) — 2012 წლის ბიოპანკური ანიმაციური საშინელებათა ფილმი, შექმნილი Capcom-ისა და Sony Pictures Entertainment Japan-ის მიერ. ფილმის რეჟისორია მაკოტო კამია, პროდიუსერია ჰიროიუკი კობაიასი, ხოლო სცენარი ეკუთვნის სოტარო სუგას. ეს არის ფილმის „ბოროტების სავანე: გადაგვარება“ პირდაპირი გაგრძელება და ვიდეო თამაშ „Resident Evil 6“-ის პრიკველი. ფილმის პრემიერა შედგა 2012 წლის 17 ოქტომბერს შინჯუკუში, ტოკიოში. ფილმის სიუჟეტი მიმდინარეობს ლეონ კენედის გარშემო, რომლის მიზანია იპოვოს ბიოლოგიური იარაღი. 2012 წლის 15 სექტემბერს ფილმი ციფრული სახით გავრცელდა Xbox Live, Zune-სა და PlayStation Network-ის საშუალებით. 2012 წლის 25 სექტემბერს გამოვიდა ფილმის DVD და Blu-ray ვერსია, რომელიც შეიცავს ბონუს კონტენტს. აშშ-ში ფილმის DVD გაყიდვებმა 1,584,026 აშშ დოლარს მიაღწია, ხოლო Blu-ray გაყიდვებმა — 1,511,190, საერთო ჯამში — 3,095,216 აშშ დოლარი. „ბოროტების სავანე: წყევლამ“ მიიღო დადებითი შეფასებები კინოკრიტიკოსებისგან. საერთო განხილვების საიტ Rotten Tomatoes-ზე ფილმის მთლიანი რეიტინგი შეადგენს 100%. 2013 წელს გადაეცა International 3D Society Japan Award-ის ჯილდო საუკეთესო ანიმაციისთვის. 2017 წლის 23 მაისს გამოვიდა გაგრძელება „ბოროტების სავანე: ვენდეტა“. ოფიციალური საიტი ოფიციალური საიტი (იაპონური) „ბოროტების სავანე: წყევლა“ — კინოფილმების ინტერნეტ-მონაცემთა ბაზა (ინგლისური) „ბოროტების სავანე: წყევლა“ — Rotten Tomatoes ↑ Resident Evil: Damnation is Coming. IGN.com. IGN Entertainment, Inc (September 14, 2010). დაარქივებულია ორიგინალიდან — აპრილი 13, 2012. ციტირების თარიღი: 15 დეკემბერი, 2010. ↑ Capcom and Sony Pictures Entertainment Japan Announce the Coproduction of "Resident Evil: Damnation" in 3D. Sony Pictures Entertainment (Japan) Inc (September 14, 2010). დაარქივებულია ორიგინალიდან — 30 დეკემბერი, 2010. ციტირების თარიღი: 15 ნოემბერი, 2010. ↑ バイオハザード ダムネーション. Sony Pictures Entertainment (Japan) Inc. ციტირების თარიღი: 15 ნოემბერი, 2010. ↑ Bocanegra, Jorge. Oh, damn: Resident Evil: Damnation is now digitally available. Rely on Horror. ციტირების თარიღი: 2012-09-18. ↑ Sliwinski, Alexander. Resident Evil: Damnation infects DVD, Blu-ray this September. Joystiq. ↑ Resident Evil: Damnation The Numbers Listing. The Numbers. ციტირების თარიღი: 24 ნოემბერი, 2017. ↑ „Resident Evil: Damnation“. Rotten Tomatoes. ციტირების თარიღი: 9 აგვისტო, 2018. ↑ デジタル•フロンティア-Digital Frontier ｜ Digital Frontier ｜ Resident Evil: Damnation. Digital Frontier. დაარქივებულია ორიგინალიდან — 2016-03-04. ციტირების თარიღი: 2015-02-18. ↑ Resident Evil: Vendetta CG Film Teased in Promotional Video. Anime News Network (18 სექტემბერი, 2016). ციტირების თარიღი: 20 სექტემბერი, 2016.
Ꙍ

Ꙍ, ꙍ — ძველი კირილური ასო. Graphemica (Ꙍ) Graphemica (ꙍ)
В (former Unicode lowercase)

ᲀ — მოძველებული კირილური დამწერლობის ასო. ↑ Cyrillic Extended-C Range: 1C80–1C8F
კუკესი (საფეხბურთო კლუბი)

საფეხბურთო კლუბი „კუკესი“ — ალბანეთის საფეხბურთო კლუბი. ასპარეზობს ალბანეთის სუპერლიგაში. დაარსდა 1930 წელს. თავდაპირვალად კლუბს ეწოდებოდა „შოქერია სპორტივა კოსოვა“. 1932 წელს იგი ალბანეთის ფეხბურთის ასოციაციას შეუერთდა, თუმცა 1953 წლამდე ეროვნულ ჩემპიონატებში არ მონაწილეობდა. 1958 წელს კლუბს დაერქვა „პრეპარიმი“. 1967 წელს გუნდმა ალბანეთის მესამე დივიზიონი მოიგო და მეორეში დაწინაურდა, სადაც ათწეულის მანძილზე ასპარეზობდა. 1977 წელს „პრეპარიმი“ ალბანეთის პირველ დივიზიონში დაწინაურდა, თუმცა მალევე დაქვეითდა. 1982 წელს კლუბი ისევ აღზევდა პირველ დივიზიონში. გვიანი 70-იანი და ადრეული 80-იანი წლები ბევრი გულშემატკივრის მოსაზრებით კლუბისთვის „ოქროს პერიოდი“ იყო. 1990-იან წლებში კლუბი მძიმე ფინანსურ კრიზისში აღმოჩნდა. მიუხედავად იმისა, რომ ადგილობრივმა მუნიციპალიტეტმა თავის ხელში აიღო კლუბის უზრუნველყოფის საკითხი, მსხვილი ინვესტიციის არქონის გამო გუნდს მომდევნო წლებში განსაკუთრებული წარმატებისთვის არ მიუღწევია. 2010 წელს მოხდა კლუბის სერიოზული რეორგანიზება. მას ამჯერად „კუკესი“ დაერქვა. 2010–2011 წლების სეზონში გუნდი ალბანეთის სუპერლიგაში აღზევდა, რაც აქამდე კლუბის ისტორიაში არასდროს მომხდარა. 2012–2013 წლებში „კუკესმა“ ლიგაში მეორე ადგილი დაიკავა, ხოლო 2016–2017 წლების სეზონში ალბანეთის სუპერლიგის ჩემპიონი გახდა. საშინაო მატჩებს „კუკესი“ „ზექირ იუმერზე“ ატარებს, თუმცა ეს სტადიონი უეფას კრიტერიუმებს ვერ აკმაყოფილებს, რის გამოც კლუბი ევროტურნირებზე ტირანაში „ქემალ სტაფას“ არენაზე თამაშობს. Official Website დაარქივებული 2015-05-10 საიტზე Wayback Machine. FK Kukësi at UEFA.COM
ბენეტონი

ბენეტონ რაგბი — იტალიური პროფესიონალური სარაგბო გუნდი ქალაქ ტრევიზოდან. ბენეტონი მონაწილეობას იღებს პრო 14-ის გათამაშებაში. სარაგბო კლუბი ტრევიზოში დაარსდა 1932 წელს, 1979 წლიდან კლუბი ბენეტონების ოჯახის საკუთრებაა. გუნდმა 15-ჯერ შეძლო იტალიის ეროვნულ ჩემპიონატში გამარჯვების მოპოვება. 2010 წლიდან კი პრო-12-ში მონაწილეობს. იტალიის ეროვნული ჩემპიონატი: ჩემპიონი: 15 (1956, 1978, 1983, 1989, 1992, 1997, 1998, 1999, 2001, 2003, 2004, 2006, 2007, 2009, 2010) Coppa Italia: ჩემპიონი: 4 (1970, 1998, 2005, 2010) იტალიის სუპერთასი: გამარჯვებული: 2 (2006, 2009) იტალიური დერბი პრო-14-ში: გამარჯვებული: 7 (2010−11, 2011−12, 2012−13, 2013−14, 2014−15, 2016−17, 2017−18) ოფიციალური საიტი
მუყაო

მუყაო — ქაღალდის სახეობა. ის არის სპეციალურად დამზადებული სქელი ქაღალდი. მუყაო ფართოდ გამოიყენება წარმოების სხვადასხვა სფეროში. არსებობს მუყაოს სახეობათა სამი ჯგუფი: შესაფუთი პოლიგრაფიული დიზაინის მუყაო გამოიყენება, ძირითადად, წიგნების, ბლოკნოტების, კატალოგების ყდების დასამზადებლად. მუყაოს იყენებენ, სასწავლო პროცესისათვის ხელშეწყობის მიზნით სივრცითი და წარმოსახვითი უნარების განსავითარებლად. მისგან ამზადებენ ტექნიკური საგნების (მათემატიკა, გეომეტრია, ფიზიკა და სხვ.) შესასწავლად აუცილებელ გეომეტრიულ ფიგურებს (სამკუთხედი, ოთხკუთხედი, პრიზმა, პარალელოგრამი და სხვ.). მუყაოს იყენებენ მაკეტების და მოდელების დასამზადებლად. უკანასკნელ პერიოდში მუყაოს ფართოდ გამოყენება აქვს სამშენებლო სფეროში. მისგან იქმნება ჰიბრიდული მასალა - თაბაშირ-მუყაოს ფილები, რომლისგანაც ამზადებენ ნესტგამძლე, ცეცხლგამძლე ფილებს და სხვა პროდუქტებს. მუყაო განსხვავდება ერთმანეთისაგან ფერის, ზომის და წონის მიხედვით. დასაშვებია სხვადასხვა ნორმები. მაგ: ზომაში მუყაო შეიძლება იყოს 64/90; სმ. 70/100; სმ. 60/84 სმ. გრამაჟის (წონის) მიზედვით ასევე, შეიძლება იყოს განსხვავებული. კერძოდ, 1.75 მმ; 2.0 მმ; 2.5 მმ ბლოკნოტის ყდა სურათის ცარჩოში გამოყენებული მუყაოს ყუთი ასაწყობი სათამაშო მუყაოს რგოლები კარტი შესაფუთი ყუთები ბოჭკოვანი მილის ქაღალდი თაბაშირ-მუყაოს ფილები მუყაოს ქაღალდი თაბაშირ-მუყაო ქაღალდისა და მუყაოს წარმოება / ბ. ვ. აკულოვი, ს. გ. ერმაკოვი. — პერმი, პერმის სახელმწიფო ტექნიკური უნივერსიტეტის გამომცემლობა, 2010. — 432 с. — ISBN 978-5-398-00502-8. გეოპაპერ. პროდუქტები მუყაო რა არის გოფრირება დაარქივებული 2012-03-04 საიტზე Wayback Machine.